APROBACIÓN DEFINITIVA DO REGULAMENTO DO REXISTRO DE ASOCIACIÓNS DO CONCELLO DA GUARDA
ADMINISTRACIÓN LOCAL — Municipal — Guarda, A (Ordenanzas e Regulamentos, 26/11/2020)

Aprobado inicialmente o Regulamento do Rexistro Municipal de Asociacións do Concello da Guarda por Acordo do Pleno de data 25.09.2020, e sometido a información pública p por un prazo de trinta días hábiles, mediante anuncio no BOP nº 192 de 5 de outubro de 2020, sen que se presentaran alegacións, polo que se entende definitivamente aprobado, co seguinte texto: O presente Regulamento do Rexistro Municipal de Asociacións do Concello da Guarda ten como finalidade establecer o marco xurídico regulador do Rexistro Municipal de Asociacións, como instrumento que permita recoller documentalmente a realidade do tecido asociativo e de participación colectiva, dentro do marco territorial do Concello da Guarda, para coñecer a situación real das asociacións existentes, definir as liñas que impulsen a consolidación dun tecido social organizado e moderno que busque vías e se axuste mellor aos intereses dos cidadáns de hoxe, para participar e actuar nos asuntos que lles preocupan. Así, a creación do Rexistro Municipal de Asociacións do Concello da Guarda se establece coa finalidade de dispoñer da información necesaria que dea soporte ás accións públicas que se vaian e emprender para favorecer e fomentar a participación da cidadanía nos asuntos de interese público, ao tempo que se quere garantir a transparencia na xestión municipal e satisfacer mellor as necesidades da cidadanía. O Rexistro Municipal de Asociacións terá por obxecto permitirlle ao Concello da Guarda coñecer o número de entidades existentes no municipio, os seus fins, representatividade e incidencia, para os efectos de posibilitar unha política municipal adecuada que contribúa a fortalecer o tecido asociativo do noso Concello. O Concello da Guarda crea o Rexistro Municipal de Asociacións. A existencia deste Rexistro está vinculada á aplicación e desenvolvemento das normas contidas no artigo 72 da Lei 7/1985, do 2 de abril, Reguladora das Bases do Réxime Local, e no artigo 236 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O Rexistro Municipal de Asociacións rexerase polas normas contidas no presente Regulamento e, no non disposto nel, polas Normas de Réxime Local O Rexistro Municipal de Asociacións ten por obxecto permitir ao Concello da Guarda coñecer a realidade dos colectivos, asociacións, fundacións e grupos estables, todos eles sen ánimo de lucro, que teñan o seu ámbito de actuación principal no municipio da Guarda, coa finalidade de posibilitar unha correcta política municipal de fomento do asociacionismo veciñal. O Rexistro Municipal de Asociacións é independente de calquera outro Rexistro Xeral de Asociacións, polo que a inscrición das entidades ou organizacións neste último non presuporá a inscrición no Rexistro Municipal. O Rexistro Municipal de Asociacións é independente do Rexistro Xeral de Asociacións autonómico, polo que a inscrición das entidades ou organizacións neste último non suporá a inscrición no primeiro. O rexistro dependerá da Secretaría Xeral e a súa xestión e mantemento serán realizados pola Oficina Municipal de Información á Xuventude (OMIX), seguindo as directrices establecidas pola secretaría do Concello. Os datos contidos no Rexistro Xeral de Asociacións serán públicos e poderán ser consultados por calquera persoa interesada. O Concello da Guarda propiciará a consulta dos datos contidos no Rexistro a través do portal de transparencia da sede electrónica municipal do Concello da Guarda. Poderán obter a inscrición no Rexistro Municipal de Asociacións as entidades cidadás legalmente constituídas, de funcionamento dem ocrático, sen ánimo de lucro, cuxo obxecto sexa a defensa e a mellora dos intereses xerais ou sectoriais do municipio, en particular as asociacións de veciñas e veciños, das nais e pais, das entidades culturais, medioambientais, deportivas, recreativas, xuvenís, sindicais, empresariais, profesionais e calquera outra similar que exerzan as súas actividades dentro do ámbito territorial do concello da Guarda. A inscrición no Rexistro Municipal de Asociacións solicitarase polas persoas interesadas mediante instancia ( de acordo co modelo que se aprobe ao efecto pola Alcaldía) dirixida á Alcaldía, encabezada e subscrita polo representante legal da mesma, con inclusión de todos os seus datos de contacto (dirección postal, teléfono e correo electrónico), e á que se deberán acompañar os seguintes documentos: 1. Acta de constitución da asociación.2. Estatutos da asociación legalmente aprobados.3. Número de inscrición no Rexistro Xeral de Asociacións da Comunidade Autónoma ou noutros rexistros públicos.4. Datos de identificación das persoas que ocupen os cargos directivos.( nome, apelidos e DNI de cada unha delas). 5. Domicilio social e CIF da asociación.6. Orzamento do ano en curso.7. Breve memoria dos servizos e actividades programados para o ano en curso.8. Certificación do número de socios que compoñen a asociación no momento da presentación da solicitude de inscrición no Concello da Guarda. A unidade administrativa encargada da xestión do rexistro realizará as comprobacións oportunas para a inscrición das asociacións. Se a documentación presentada fose incompleta ou non reunira os requisitos do apartado anterior, outorgarase un prazo de dez días hábiles para a súa emenda ou corrección. Transcorrido o citado prazo sen presentala, a petición se terá por desistida, e será arquivada sen más trámites mediante resolución da Alcaldía. Se a documentación presentada fora válida, no prazo de quince días hábiles dende a solicitude se ditará resolución da Alcaldía de inscrición da asociación no Rexistro, outorgando o número de inscrición correspondente. A partir da data de comunicación do número de inscrición, considerarase que a asociación está dada de alta no ficheiro municipal de asociacións para todos os efectos. A inscrición terá carácter voluntario e gratuíto, e non será requisito constitutivo, se ben será necesaria para acceder aos dereitos recollidos no presente Regulamento. As asociacións inscritas no R existro de Asociacións municipal teñen as as seguintes obrigas: 1. Notificar ao Rexistro toda modificación dos datos dentro do mes seguinte ao que se produza.2. Comunicar, no mes de xaneiro de cada ano, unha memoria das actividades e dos actos realizados no transcurso do ano anterior, acompañado dun certificado do número de socios/as rexistrados/as a día 31 de decembro.3. Responder do uso realizado das instalacións municipais e dos danos que nas mesmas puidesen causar pola súa utilización.4. Participar activamente en cantas actividades se organicen por parte do Concello para a mellora do tecido social (informativas, formativas, de fomento do asociacionismo ou outras). 5. Dar a máxima difusión, preferentemente a través de Internet e redes sociais, ás actividades de carácter público que desenvolvan. Se estas actividades contasen con colaboración económica e/ou material por parte do Concello da Guarda, a través dunha subvención, un convenio, unha cesión de infraestruturas ou calquera outra fórmula, este feito deberá manifestarse en todas as medidas de difusión. O incumprimento destas obrigas dará lugar a que o Concello da Guarda poida dar de baixa á Asociación no Rexistro por considerala inactiva, previa tramitación do correspondente expediente, comunicando esta situación á entidade interesada para que formule as alegacións que estime pertinentes nun prazo inferior a quince días, procedendo automaticamente á baixa no caso de que non se presente ningunha alegación do devandito prazo. Todo iso sen prexuízo do que poida establecerse respecto a as medidas de difusión nas normativas de subvencións. As Asociacións rexistradas en Rexistro Municipal de Asociacións, sempre que o soliciten expresamente, mediante escrito dirixido á Alcaldía, gozarán dos seguintes dereitos: 1. Acceder ás convocatorias dos órganos colexiados municipais que celebren sesións públicas cando na orde do día figuren cuestións relacionadas co obxecto social da Entidade, así como ás resolucións e acordos adoptados polos órganos municipais. O acceso levarase a cabo a través do portal de transparencia da sede electrónica municipal do Concello da Guarda e a paxina web municipal na que se publican tales convocatorias e acordos.2. Recibir por correo electrónico as publicacións, periódicas ou non, que edite o Concello da Guarda, sempre que resulten do interese para a Entidade, atendido o seu obxecto social.3. Usar os medios públicos municipais, especialmente os locais e os medios de comunicación, previa solicitude por escrito ao Concello cunha antelación de 20 días hábiles e co compromiso por parte da Asociación de utilizar as instalacións adecuadamente e cumprir co establecido na normativa municipal correspondente. As autorizacións concederanse atendendo as actividades programadas, dispoñib ilidade de espazos, persoal e horarios, segundo os criterios dos servizos responsables.4. Acceder ás accións formativas que impulse o Concello en fomento do asociacionismo. Na medida en que os recursos municipais permítano, o Concello realizará anualmente convocatorias para a concesión de subvencións económicas ás Asociacións rexistradas, tanto polo que se refire aos seus gastos xerais como ás actividades que para a defensa dos intereses xerais ou sectoriais dos veciños desenvolvan. A cancelación da inscrición producirase por extinción da entidade, petición de parte ou por inactividade. En todo caso, as inscricións, modificacións e cancelación que se realicen no Rexistro notificaranse á entidade interesada. O presente Regulamento publicaranse no Boletín Oficial da Provincia de Pontevedra e non entrará en vigor ata a súa publicación completa e ata que transcorra o prazo previsto no artigo 65.2 da Lei 7/1985, do 2 de abril, de Bases do Réxime Local, permanecendo en vigor ata a súa modificación ou derrogación expresa.” O Alcalde Antonio Lomba Baz Documento asinado dixitalmente